Den 11. februar 1965 dekreterte pave Paul VI at østlige patriarker som er opphøyet til kardinalskollegiet skulle tilhøre rangordenen kardinalbiskoper, og da rangert etter suburbikal-kardinalbiskopene, videre at de ikke ville være å betrakte som del av det romerske presteskap og ikke ville bli tildelt noe romersk suburgikarbispedømme, noen tittelkirke eller titteldiakonia; at deres tilordning som kardinaler ville være deres egen patriarkalske stol. Pave Paul VIs dekret tilfredsstilte mange av patriark Maximos' motforestillinger, og han aksepterte sin promovering til rang av kardinal. Han ble kardinalbiskop i konsistoriet 22. februar 1965 og mottok den røde birett den 25. februar 1965.